# สำนักงานเลขาธิการสภาการศึกษา
สำนักงานเลขาธิการสภาการศึกษา (สกศ.)  เป็นส่วนราชการระดับกรม สังกัดกระทรวงศึกษาธิการ มีหน้าที่ในการเสนอนโยบาย แผน และมาตรฐานการศึกษาของชาติที่บูรณาการศาสนา ศิลปะ วัฒนธรรมและการกีฬากับการศึกษาทุกระดับ การเสนอนโบายและแผนสนับสนุนทรัพยากรเพื่อการศึกษา และการประเมินผลการจัดการศึกษา

  ประวัติ 
สำนักงานเลขาธิการสภาการศึกษา ก่อตั้งแรกในชื่อ สำนักงานสภาการศึกษาแห่งชาติ มีจุดเริ่มต้นมาจากแนวความคิดการจัดตั้ง สำนักงานสภามหาวิทยาลัยแห่งชาติเมื่อวันที่ 14 กุมภาพันธ์ พ.ศ. 2499 ในรัฐบาลจอมพล ป. พิบูลสงคราม โดยมีความมุ่งหวังที่จะพัฒนามหาวิทยาลัยให้เป็นสถาบันผลิตบัณฑิตให้ความรู้ความสามารถในวิชาการและวิชาชีพชั้นสูง ต่อมาในปี พ.ศ. 2501 ในรัฐบาลของจอมพล สฤษดิ์ ธนะรัชต์  ได้จัดตั้ง สภาการศึกษาแห่งชาติ ขึ้นแทน โดยมีนายกรัฐมนตรีเป็นประธานสภาการศึกษาแห่งชาติ 

ในปี พ.ศ. 2515 คณะปฏิวัติได้จัดตั้งทบวงมหาวิทยาลัยของรัฐและสำนักงานคณะกรรมการการศึกษาเอกชนขึ้น จึงมีการกำหนดหน้าที่และแบ่งส่วนราชการที่เกี่ยวข้องใหม่ และได้เปลี่ยนชื่อ สำนักงานสภาการศึกษาแห่งชาติ เป็น สำนักงานคณะกรรมการการศึกษาแห่งชาติ ในสังกัดสำนักนายกรัฐมนตรี โดยให้มีหน้าที่สำคัญในงานด้านนโยบายและแผนการศึกษาทุกระดับ

ต่อมามีการปฏิรูประบบราชการในปี พ.ศ. 2545 ส่งผลให้มีการปรับโครงสร้างและอำนาจหน้าที่ของสำนักงานคณะกรรมการการศึกษาแห่งชาติ โดยมีการเปลี่ยนชื่อเป็น สำนักงานเลขาธิการสภาการศึกษา แล้วโอนมาสังกัดกระทรวงศึกษาธิการ มาจนถึงปัจจุบัน

 หน่วยงานในสังกัด 
สำนักงานเลขาธิการสภาการศึกษา มีหน่วยงานในสังกัด 10 หน่วยงาน ได้แก่

หน่วยงานตามกฏกระทรวง
 สำนักอำนวยการ (สอ.)
 สำนักนโยบายและแผนการศึกษา (สนผ.)
 สำนักประเมินผลการจัดการศึกษา (สปศ.)
 สำนักพัฒนากฎหมายการศึกษา (สกม.)
 สำนักมาตรฐานการศึกษาและพัฒนาการเรียนรู้ (สมร.)
 สำนักวิจัยและพัฒนาการศึกษา (สวพ.)
 กลุ่มพัฒนาระบบบริหาร (กพร.)
หน่วยงานภายในสำนักงาน
 สำนักนโยบายความร่วมมือกับต่างประเทศ (สนต.)
 สำนักสื่อสารองค์กร (สสอ.)
 สำนักนโยบายการพัฒนาเด็กปฐมวัย (สนป.)
 กลุ่มงานตรวจสอบภายใน

 รายนามเลขาธิการ สกศ. 

เลขาธิการสภาการศึกษาแห่งชาติ(พ.ศ. 2499 – พ.ศ. 2515)เลขาธิการคณะกรรมการการศึกษาแห่งชาติ(พ.ศ. 2515 – พ.ศ. 2546)เลขาธิการสภาการศึกษา(พ.ศ. 2546 – ปัจจุบัน) รายนามเลขาธิการ วาระการดำรงตำแหน่ง 1. กำแหง พลางกูร 16 มีนาคม พ.ศ. 2504 –  30 เมษายน พ.ศ. 2518 2. สิปปนนท์ เกตุทัต 24 มิถุนายน พ.ศ. 2518 – 6 พฤษภาคม พ.ศ. 2524 3. พจน์ สะเพียรชัย 17 พฤศจิกายน พ.ศ. 2524 – 30 กันยายน พ.ศ. 2530 4. พนม พงษ์ไพบูลย์ 1 ตุลาคม พ.ศ. 2530 – 10 สิงหาคม พ.ศ. 2535 5. วิชัย ตันศิริ 12 สิงหาคม พ.ศ. 2535 – 30 กันยายน พ.ศ. 2538 6. อำรุง จันทวานิช 1 ตุลาคม พ.ศ. 2538 – 15 มิถุนายน พ.ศ. 2539  10 เมษายน พ.ศ. 2548 – 30 กันยายน พ.ศ. 2551 7. รุ่ง แก้วแดง 16 มิถุนายน พ.ศ. 2539 – 30 เมษายน พ.ศ. 2547 8. วรเดช จันทรศร 6 พฤษภาคม พ.ศ. 2547 – 4 เมษายน พ.ศ. 2548 9. ธงทอง จันทรางศุ 1 ตุลาคม พ.ศ. 2551 – 30 กันยายน] พ.ศ. 2554 10. เอนก เพิ่มวงศ์เสนีย์ 1 ตุลาคม พ.ศ. 2554 – 30 กันยายน พ.ศ. 2555 11. ศศิธารา พิชัยชาญณรงค์ 1 ตุลาคม พ.ศ. 2555 – 17 มีนาคม พ.ศ. 2557 12. พินิติ รตะนานุกูล 1 ตุลาคม พ.ศ. 2557 – 16 เมษายน พ.ศ. 2558 13. สุทธศรี วงษ์สมาน 17 เมษายน พ.ศ. 2558 – 30 กันยายน พ.ศ. 2558 14. กมล รอดคล้าย 1 ตุลาคม พ.ศ. 2558 – 30 กันยายน พ.ศ. 2561 15. สุภัทร จำปาทอง 25 ธันวาคม พ.ศ. 2561 – 30 กันยายน พ.ศ. 2563 16. อำนาจ วิชยานุวัติ 1 ตุลาคม พ.ศ. 2563 – 30 กันยายน พ.ศ. 2564 17. อรรถพล สังขวาสี 1 ตุลาคม พ.ศ. 2564 – 30 กันยายน พ.ศ. 2565 1 ตุลาคม พ.ศ. 2566 – 30 กันยายน พ.ศ. 2567 18. สุเทพ แก่งสันเทียะ 1 ตุลาคม พ.ศ. 2565 – 30 กันยายน พ.ศ. 2566 19. ประวิต เอราวรรณ์ 1 ตุลาคม พ.ศ. 2567 – ปัจจุบัน